**LXXI FIRA AGRÍCOLA I RAMADERA DE NULES**

**Dies 14, 15, 16 i 17 de setembre del 2017**

Benvolgut expositor,

Benvolguda expositora,

La Fira de Nules és una de les fires més antigues de la Comunitat Valenciana. En els seus inicis estava dedicada a la ramaderia i a l’agricultura, però actualment s’entremesclen tot tipus d’àrees, com ara el sector de l’automòbil, l’alimentació, el turisme, el tèxtil, els comerços, les atraccions o l’artesania. No obstant això, l’objectiu principal continua sent potenciar l’agricultura.

L’any passat s’hi va introduir nombroses novetats, com per exemple exhibicions de les associacions esportives, música en directe, fòrums, demostracions, concurs de ferradors...

L’èxit de l’any 2016, amb més de 300 expositors i aproximadament 40.000 visitants, constata que la Fira Agrícola i Ramadera de Nules està més viva que mai.

Esperant enguany poder comptar també amb la vostra presència, **demanem que ens confirmeu l’assistència abans del 28 de juliol del 2017.**

**La fira tindrà lloc del 14 al 17 de setembre. L’estand ha d’estar muntat el dia 14 abans de les 17 h i vos recordem que els expositors no han de pagar cap taxa.**

**Els horaris de la fira seran: dijous 14, de 19 a 21 h; divendres i dissabte, de 10.30 a 13.30 h i de 18 a 21 h; diumenge, de 10.30 a 13.30 h i de 18 h fins a la cloenda.**

Podeu confirmar l’assistència a l’adreça electrònica: cultura@nules.es, o per correu ordinari: Ajuntament de Nules; plaça Major, 1; 12520 Nules.

Nules, 7 de juliol del 2017

Ajuntament de Nules

Departament de Fires